1. Domača naloga PB2

Za domačo nalogo sva si izbrala domeno spletna trgovina. Vsaka spletna trgovina potrebuje svoje artikle oziroma storitev. Kot večina spletnih trgovin bo tudi ta ponujala različne artikle kar je predstavljeno z entiteto »Artikel«, ki vsebuje identifikacijsko številko artikla za ločevanje od ostalih ter naziv oz. ime artikla. Entiteta artikel je z entiteto »Velikost« povezana preko šibke entitete »Postavka\_stevilo\_artiklov«, ki vsebuje število posameznega artikla glede na velikost. Entiteta »Velikost« vsebuje poleg identifikacijske številke še atribut velikost s katerim nato lahko določimo velikost artiklov(npr. S, M, L, ena velikost). Vsak artikel ima tudi svojo vrsto, ki se nahaja v entiteti »Vrsta«. Vrsta artikla nam pove kakšnega tipa je artikel.

Ker ima vsaka trgovina pogosto tudi različne akcije s popusti konceptualni model vsebuje tudi 3 entitete, ki so namenjene shranjevanju akcij ter popustov. Entiteta »Akcija« vsebuje identifikacijsko številko in ime določene akcije, saj lahko imamo akcije z istimi imeni a ne nujno tudi istimi popusti in datumi trajanja. V ta namen je entiteta akcija povezana z »Ponudbo«. V ponudbi so torej shranjeni podatki o trajanju akcije, datum od ter datum do. Med ponudbo in artiklom pa obstaja še ena šibka entiteta »Postavka\_ponudba«, ki je namenjena določanju cene ter popusta za določene artikle.

Poleg artiklov je pa podatkovni model tudi namenjen shranjevanju strank ter njihovih podatkov za kar je namenjena entiteta »Stranka«. Stranka vsebuje vse osnovne podatke kot so identifikacija, ime, priimek, telefonska številka, elektronski naslov, geslo ter fizičen naslov stranke. Fizičen naslov stranke(ulica, hišna številka, pošta) se nahaja v entiteti »Naslov«. Naslov pa je za pravilno in učinkovito delovanje še povezan z entiteto »Pošta«, ki vsebuje različne poštne številke ter imena krajev h katerim pripadajo.

Seveda pa, če želimo z naše trgovine kaj naročiti potrebujemo tudi entiteto »Naročilo«. Naročilo združuje artikle preko šibke entitete »Postavka\_narocilo« kjer lahko določimo število artiklov, identifikator stranke, ter identifikator entitete »Nacin\_dostave«(Dostava, oseben prevzem).

## Primeri transakcij:

* Vnašanje in spreminjanje novih artiklov, saj se ponudba trgovin ves čas spreminja, pri tem se uporabljajo entitete artikel, postavka\_stevilo\_artiklov ter vrsta\_artikla (saj se lahko spremeni ali doda tudi nova vrsta artiklov, zamenja zalogo določene vrste itd..)
* Izpis naročil, kar nam omogoča pregled vseh glavnih lastnosti naročnikov, artiklov ter načina naročila
* Spreminjanje postavk za določene izdelke (spreminjanje popusta, cene, števila)
* Brisanje artiklov, ker se lahko ponudba spletnih trgovin spreminja, pri tem se uporabljajo entitete artikel ter postavka\_stevilo\_artiklov
* Urejanje in dodajanje akcij ter njihovih popustov ter izpis, za lažji pregled skozi vse akcije, pri tem uporabljamo entitete akcija ter ponudbe
* Spreminjanje zaloge artiklov, ob nakupih ali dodajanju artiklov z uporabo entitete postavka\_stevilo\_artikel
* Pregled artiklov glede na vrste, da lahko artikle ločujemo med sabo - za to uporabimo entitete vrsta\_artikla in artikel
* Dodajanje novih strank, preko dodajanja podatkov v entitete stranka in naslov
* Spreminjanje podatkov naročnikov, saj lahko stranke spreminjajo svoje podatke. Kar naredimo z spreminjanjem entitet naslov ter stranka. Spreminjajo se atributi ime\_priimek, naslov, email, geslo uporabnika.. Geslo je v bazi shranjeno kot šifrirano geslo (funkcija sha256).
* Urejanje naročil, z spreminjanjem entitet nacin\_dostave, narocilo, stranka ter artikel
* Izpis ali sprememba cen izdelkov pri tem se uporabljajo entiteti artikel ter postavka\_ponudba

Jan Centrih 63170068, David Borštner 63170059